CELEX: 22016D0490
Language: et
Date: 2015-02-25 00:00:00
Title: EMP ühiskomitee otsus nr 2/2015, 25. veebruar 2015, millega muudetakse EMP lepingu I lisa „Veterinaar- ja fütosanitaarküsimused” [2016/490]

7.4.2016   
               
               
                  ET
               
               
                  Euroopa Liidu Teataja
               
               
                  L 93/3
               
            EMP ÜHISKOMITEE OTSUS
      nr 2/2015,
      25. veebruar 2015,
      millega muudetakse EMP lepingu I lisa „Veterinaar- ja fütosanitaarküsimused” [2016/490]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 4. augusti 2014. aasta rakendusmäärus (EL) nr 846/2014, millega muudetakse nõukogu direktiivi 92/65/EMÜ D lisa seoses hobuslaste liikidesse kuuluvate doonorloomadega (1).
               
            
                  (2)
               
               
                  Lepingusse tuleb inkorporeerida komisjoni 31. juuli 2014. aasta rakendusotsus 2014/514/EL, millega antakse Korea Vabariigis asuvatele laboritele luba teha seroloogilisi uuringuid marutaudivastaste vaktsiinide tõhususe kontrollimiseks (2).
               
            
                  (3)
               
               
                  Käesolevas otsuses käsitletakse õigusakte, mis on seotud muude elusloomadega kui kalad ja vesiviljelusloomad ning loomsete toodetega, nagu munarakud, embrüod ja sperma. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
               
            
                  (4)
               
               
                  Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (5)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu I lisa I peatükki muudetakse järgmiselt.
      
                  1)
               
               
                  Osa 4.1 punkti 9 (nõukogu direktiiv 92/65/EMÜ) ja osa 8.1 punkti 15 (nõukogu direktiiv 92/65/EMÜ) lisatakse järgmine taane:
                  
                              „—
                           
                           
                              
                                 32014 R 0846: komisjoni rakendusmäärus (EL) nr 846/2014, 4. august 2014 (ELT L 232, 5.8.2014, lk 5).”
                           
                        
            
                  2)
               
               
                  Osa 4.2 punkti 98 (komisjoni rakendusotsus 2013/261/EL) järele lisatakse järgmine punkt:
                  
                              „99.
                           
                           
                              
                                 32014 D 0514: komisjoni rakendusotsus 2014/514/EL, 31. juuli 2014, millega antakse Korea Vabariigis asuvale laborile luba teha seroloogilisi teste marutaudi vastaste vaktsiinide tõhususe kontrollimiseks (ELT L 231, 2.8.2014, lk 11).
                              Käesolevat akti ei kohaldata Islandi suhtes.”
                           
                        
            Artikkel 2
      Rakendusmääruse (EL) nr 846/2014 ja rakendusotsuse 2014/514/EL norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 26. veebruaril 2015. aastal, tingimusel et EMP lepingu artikli 103 lõike 1 kohased teated on esitatud (*).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 25. veebruar 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 232, 5.8.2014, lk 5.
      
         (2)  ELT L 231, 2.8.2014, lk 11.
      
         (*)  Põhiseadusest tulenevaid nõudeid ei ole nimetatud.